31/12/2021 | Administración LocalMunicipal
A Coruña
Persoal
Anuncio de bases específicas para a cobertura dunha praza de Técnico/a superior de Economía, C. E. 6/17

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DUNHA PRAZA DE TÉCNICO/A SUPERIOR DE ECONOMÍA (SUBGRUPO A1) DA ESCALA DE ADMINISTRACIÓN ESPECIAL (C. E. 6/17) 1. OBXECTO O obxecto destas bases específicas é ordenar o proceso selectivo para a cobertura dunha praza de técnico/a superior de economía (subgrupo A1) da escala de Administración Especial, subescala técnica, clase técnicos superiores, incluída na OEP do ano 2017 (BOP núm.195 do 13/10/2017), C. E. (6/17) Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: 1. Posuír ou estar en condicións de obter a titulación universitaria de grao ou licenciatura en economía, ciencias empresariais, administración e dirección de empresas ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña (https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.3.2 Pago de dereitos de exame As persoas aspirantes deberán aboar unha taxa de 24,16 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuyente (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 FASE DE OPOSICIÓN A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 4 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,3 puntos, as incorrectas descontarán 0,1 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas e ao seu contido no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 120 minutos, un suposto práctico composto por 4 preguntas, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. Cada unha das preguntas que compoñen o suposto práctico será valorada cun máximo de 7,5 puntos, e será necesario obter unha puntuación mínima de 4,88 puntos en cada unha delas para superalas. As persoas aspirantes que non acaden esta puntuación mínima en cada unha das preguntas serán eliminadas. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. As persoas aspirantes poderán levar unha copia da resolución deste exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo Tribunal inmediatamente antes da realización da proba. Este exercicio será cualificado como apto ou non apto, correspóndelle ao Tribunal a fixación do nivel de coñecemento esixido para superar esta proba.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nos exercicios da oposición, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o Tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame dedúzase que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo Tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que superando algún dos exercicios da fase de oposición non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. TEMARIO PARTE COMÚN TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. As Cortes Xerais. A reforma constitucional. TEMA 2.- A Constitución Española. Economía e Facenda. A constitucionalización do principio de estabilidade orzamentaria. O Goberno: Composición e funcións. Relacións entre o Goberno e as Cortes Xerais. A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. Os Estatutos de Autonomía. Relación entre o Estado e as Comunidades. O Poder Xudicial. O Tribunal Constitucional. TEMA 3.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. A Administración de Xustiza en Galicia. As competencias de Galicia. TEMA 4.- As fontes do ordenamento xurídico I. Teoría xeral e regulación no Código Civil. Articulación do sistema de fontes: principio de xerarquía e competencia. A lei e normas con rango de lei: concepto e clases; tipos, elaboración e aprobación. Os tratados internacionais e o dereito da Unión Europea. As relacións entre o ordenamento estatal e os ordenamentos autonómicos. TEMA 5.- As fontes do ordenamento xurídico II. O regulamento: concepto e clases. A potestade regulamentaria. Procedementos de elaboración. Límites e control da potestade regulamentaria. TEMA 6.- Lei 40/2015, do 1 de outubro, do réxime xurídico do sector público. Disposicións xerais. Dos órganos das Administracións Públicas: órganos administrativos. Competencia. Órganos colexiados. Abstención e recusación. Dos convenios. Organización e funcionamento do sector público institucional. Relacións interadministrativas. TEMA 7.- A administración local na Constitución e nos Estatutos de Autonomía. O principio da autonomía local. A Carta Europea da autonomía local. Regulación básica do Estado e normativa das Comunidades Autónomas en materia de réxime local. A incidencia da lexislación sectorial sobre o réxime local. TEMA 8.- O municipio: concepto e elementos. Territorio e poboación. O municipio: concepto e elementos. Territorio e poboación. Alteración de termos municipais na lexislación básica e autonómica. TEMA 9.- As competencias municipais: sistema de determinación. Competencias propias, delegadas e competencias distintas das propias. A sostenibilidade financeira da facenda local como presuposto do exercicio das competencias. Os convenios sobre exercicio de competencias e servizos municipais. Os servizos mínimos. TEMA 10.- A organización municipal. Réxime ordinario: Órganos necesarios: alcalde, tenentes de alcalde, pleno e xunta de goberno local. Órganos complementarios. TEMA 11.- Réxime de organización dos municipios de gran poboación. Ámbito de aplicación. Organización e funcionamento dos órganos municipais necesarios. Xestión económico-financeira. TEMA 12.- O persoal ao servizo das Administracións Públicas. Clases de persoal. Adquisición e perda da relación de servizo. Situacións administrativas. Dereitos e deberes dos empregados públicos: Código de conduta. Xornada de traballo, permisos, licenzas e vacacións. Dereitos económicos e protección social. Dereitos de exercicio colectivo. TEMA 13.- Os recursos das facendas locais. A facenda local na Constitución. Réxime xurídico. Os tributos locais: principios. A potestade regulamentaria das entidades locais en materia tributaria: as ordenanzas fiscais, contido, tramitación e réxime de impugnación dos actos de imposición e ordenación dos tributos. TEMA 14.- Os distintos niveis da Facenda Pública. Incidencia estatal e autonómica na autonomía financeira local. A coordinación das Facendas Estatal, Autonómica e Local. TEMA 15.- A xestión, liquidación e recadación dos recursos das facendas locais. Os ingresos indebidos. A xestión da recadación en periodo voluntario e executivo. A revisión en vía administrativa dos actos de xestión tributaria. Regulamento Orgánico de Reclamacións Económico-Administrativas TEMA 16.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. TEMA 17.- Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. Réxime sancionador. TEMA 18.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. PARTE ESPECÍFICA TEMA 1.- Os recursos das facendas locais: taxas, prezos públicos, contribucións especiais. A participación nos tributos do Estado e das Comunidades Autónomas. As operacións de crédito. TEMA 2.- O imposto sobre bens inmobles. O imposto sobre actividades económica. TEMA 3.- O imposto sobre vehículos de tracción mecánica. O imposto sobre construcións, instalacións e obras. O imposto sobre o incremento de valor dos terreos de natureza urbana. TEMA 4.- A Lei de estabilidade orzamentaria. A súa aplicación á administración local. TEMA 5.- O orzamento das corporacións locais: Regulación orzamentaria das corporacións locais. Estrutura e contido. Bases de execución do orzamento do Concello da Coruña: elaboración, tramitación e aprobación. A prórroga orzamentaria. TEMA 6.- A Lei xeral orzamentaria: principios xerais. A estrutura orzamentaria. Os créditos do orzamento de gastos. As modificacións de crédito: clases, concepto, financiamento e tramitación. TEMA 7.- A execución do orzamento de gastos e de ingresos: fases. Os pagos para xustificar. Os anticipos de caixa fixa. Os gastos de carácter plurianual. A tramitación anticipada de gastos. Os proxectos de gasto. Os gastos con financiamento afectado: especial referencia ás desviacións de financiamento. TEMA 8.- A liquidación do orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesourería: concepto e cálculo. Análise do remanente de tesourería para gastos con financiamento afectado e do remanente de tesourería para gastos xerais. A consolidación orzamentaria. TEMA 9.- Estabilidade orzamentaria e sustentabilidade financeira. Principios xerais. Obxectivos de estabilidade orzamentaria, de débeda pública e da regra de gasto para as corporacións locais: establecemento e consecuencias asociadas ao seu incumprimento. TEMA 10.- Plans económico-financeiros das corporacións locais: contido, tramitación e seguimento. Plans de axuste e de saneamento financeiro. Subministración de información financeira das entidades locais. TEMA 11.- A actividade inversora do Concello da Coruña. O Plan de inversións municipais. Formas de xestión da inversión: os diferentes organismos públicos e empresas municipais. A súa contabilidade os modelos normal, simplificado e básico. TEMA 12.- A tesourería das entidades locais. Funcións da tesourería. Organización. Situación dos fondos: a caixa e as contas bancarias. A realización de pagos: prelación, procedementos e medios de pago. O cumprimento do prazo nos pagos: o período medio de pago. TEMA 13.- A planificación financeira. O plan de tesourería e o plan de disposición fondos. A rentabilización de excedentes de tesourería. As operacións de tesourería. TEMA 14.- A Conta Xeral das entidades locais: contido; formación, aprobación e rendición. O proceso de revisión de contas. Aprobación da Conta Xeral. TEMA 15.- Control financeiro, control permanente e auditoría pública nas entidades locais. O resultado do control financeiro. Especialidades do réxime de control interno. TEMA 16.- O control da actividade financeira das corporacións locais. O control externo: o Tribunal de Contas, os órganos de fiscalización das comunidades autónomas e os auditores externos independentes. As Normas de Auditoría do Sector Público. TEMA 17.- A responsabilidade contable: concepto e réxime xurídico. O carácter obxectivo da responsabilidade contable. Supostos básicos de responsabilidade contable: alcances contables, malversacións e outros supostos. TEMA 18.- As finanzas do sector público local. Principios básicos e fontes normativas. Volumen e importancia dentro do sector público. TEMA 19.- O gasto público. Concepto e clasificación. Efectos económicos. A racionalización do gasto público. O orzamento por programas. Concepto e técnica. TEMA 20.- Lei 27/2013, de 27 de decembro, de racionalización e sostenibilidade da Administración Local. Implicacións para as corporacións locais. TEMA 21.- Os contratos do sector público: as directivas europeas en materia de contratación pública. Obxecto e ámbito de aplicación da Lei de Contratos do Sector Público. Tipos de contratos do sector público. Contratos suxeitos a regulación harmonizada. Contratos administrativos e contratos privados. TEMA 22.- A contratación pública estratéxica socialmente responsable comprometida co desenvolvemento sostible, innovadora e competitiva. Documentos estratéxicos e modelos existentes na Administración central, Comunidade Autónoma de Galicia e nas Entidades Locais. TEMA 23.- Análise económica da contratación pública. Estratexias de contratación. A planificación da actividade contractual. Medidas de xestión eficiente na tramitación dos contratos do sector público. Os costes dos contratos do sector público. Elaboración e contido dos pregos administrativos e de prescricións técnicas. TEMA 24.- Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. TEMA 25.- Réxime de invalidez. Recurso especial en materia de contratación. TEMA 26.- As partes nos contratos do sector público. Órganos de contratación. Capacidade e solvencia do empresario. Sucesión na persoa do contratista. Competencia en materia de contratación e normas específicas de contratación pública nas entidades locais. TEMA 27.- Obxecto, presuposto base de licitación, valor estimado, prezo do contrato e a súa revisión. Garantías esixibles na contratación do sector público. Preparación dos contratos das Administracións públicas: expediente de contratación, prego de cláusulas administrativas e de prescricións técnicas. TEMA 28.- Adxudicación dos contratos das Administracións públicas: normas xerais e procedementos de adxudicación. O Perfil de Contratante. Normas específicas de contratación pública nas entidades locais TEMA 29.- Efectos dos contratos. Prerrogativas da Administración pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. TEMA 30.- O contrato de obras. Actuacións preparatorias do contrato de obras. Execución do contrato de obras. Modificación do contrato. Cumprimento e resolución. TEMA 31.- O contrato de subministración. Execución do contrato de subministración. Cumprimento e resolución. Regulación de determinados contratos de subministración. TEMA 32.- O contrato de servizos. Execución dos contratos de servizos. Resolución. Especialidades do contrato de elaboración de proxectos de obras. TEMA 33.- Instrución municipal 2/2019 sobre sobre a actividade contractual do Concello da Coruña e Implementación de medidas de eficiencia e transparencia que a complementan TEMA 34.- Lei 39/2015, do 1 de outubro, do procedemento administrativo común das Administracións Públicas. Disposicións xerais. Os interesados no procedemento. A actividade das Administracións Públicas: normas xerais de actuación. Termos e prazos. TEMA 35.- Lei 39/2015, do 1 de outubro, do procedemento administrativo común das Administracións Públicas. Os actos administrativos: concepto, elementos, clases. Forma, motivación. A eficacia: o principio de autotutela declarativa. Nulidade e anulabilidade. TEMA 36.- Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Garantías do procedemento. Iniciación. Ordenación. Instrución. TEMA 37.- Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Finalización. Execución. A tramitación simplificada do procedemento administrativo común. TEMA 38.- Lei 39/2015, do 1 de outubro, do procedemento administrativo común das Administracións Públicas. A revisión de actos en vía administrativa: revisión de oficio. Recursos administrativos. Procedementos substitutivos dos recursos administrativos: conciliación, mediación e arbitraxe. TEMA 39.- A transparencia na información económica financeira. Normativa estatal, autonómica e local TEMA 40.- Lei 9/2021, do 25 de febreiro, de simplificación administrativa e de apoio á reactivación económica de Galicia. TEMA 41.- Real Decreto-lei 36/2020, de 30 de decembro, polo que se aproban medidas urxentes para a modernización da administración pública e para a execución do Plan de Recuperación, Transformación e Resiliencia. TEMA 42.- A Unión Europea: Antecedentes. Obxectivos e natureza xurídica. A Unión Europea tras o Tratado de Lisboa: O Tratado da Unión e o Tratado de funcionamento da Unión. Modelo político da Unión Europea. A flexibilidade e as cooperacións reforzadas. TEMA 43.- A organización da Unión Europea: o Consello Europeo, o Consello e a Comisión Europea. Composición e funcións. O procedemento decisorio. A participación dos Estados membros nas diferentes fases do proceso. O Parlamento Europeo. O Tribunal de Xustiza da Unión Europea. O Tribunal de Contas. TEMA 44.- As fontes do dereito da Unión Europea. Dereito orixinario. Dereito derivado: regulamentos, directivas e decisións. Outras fontes. As relacións entre o dereito da Unión Europea e o ordenamento xurídico dos Estados membros. TEMA 45.- O orzamento comunitario. Os fondos estruturais. A cohesión económica e social. TEMA 46.- Europa 2020: a estratexia da Unión Europea para o crecemento e a ocupación. Carta de Leipzig sobre cidades europeas sustentables. A Declaración de Toledo. TEMA 47.- Contratación pública para profesionais que xestionan fondos FEIE. Guía práctica. Recomendación (UE) 2017/1805 da Comisión do 3 de outubro de 2017 sobre a profesionalización da contratación pública. TEMA 48.- O control externo dos Fondos Estruturais e de Investimento Europeos (FEIE): verificacións, descertificacións e correccións financeiras. TEMA 49.- Normas sobre os gastos subvencionables dos programas operativos do Fondo Europeo de Desenvolvemento Rexional para el período 2014-2020. (e as súas modificacións). TEMA 50.- Detección de conflitos de intereses nos procedementos de contratación pública no marco das accións estruturais. Guía práctica. TEMA 51.- Directrices para as estratexias nacionais de loita contra a fraude no caso dos Fondos EIE. TEMA 52.- Avaliación do risco de fraude e medidas efectivas e proporcionadas contra a fraude. TEMA 53.- Fondos Estruturais e de Investimento Europeos (FEIE). Qué son? Financiación. Xestión compartida e xestión directa TEMA 54.- Marco financeiro plurianual 2021- 2027. Regulamento TEMA 55.- Mecanismo de Recuperación e Resiliencia. Plan de Recuperación para Europa. Next Generation EU TEMA 56.- Plan de Recuperación, Transformación e Resiliencia da economía española. Plan España Puede: obxectivos xerais, aliñamentos e coherencia do Plan, descrición dos principais investimentos e reformas de maior interese para entidades locais (compoñentes). Mecanismos para a prevención de riscos de xestión e medidas antifraude no marco do Regulamento UE 241/2021 do Parlamento Europeo e do Consello do 12 de febreiro do 2021 polo que se establece o Mecanismo de Recuperación e Resilencia. TEMA 57.- O FEDER 2021-2027: aspectos xerais. TEMA 58.- O FSE+ 2021-2027: aspectos xerais. TEMA 59.- Programa LIFE 2021-2027: aspectos xerais. Programa Horizonte Europa 2021-2027: aspectos xerais. TEMA 60.- Aspectos xerais doutros programas da UE do período 2021-2027: Cooperación Territorial Europea (CTE). Iniciativa Urbana Europea. TEMA 61.- Bases da convocatoria para la selección de Estratexias de Desenvolvemento Urbano Sustentable e Integrado (EDUSI) período 2014-2020: requisitos xerais e contido; gastos elixibles; xestión, seguimento e control; execución e xustificación. TEMA 62.- Diagnóstico de situación da área urbana da Coruña. Análise da conxunto da área urbana da Coruña desde unha perspectiva integrada. Definición de resultados esperados. TEMA 63.- Estratexia Eidus-Coruña e plan de implementación. TEMA 64.- Manual de procedementos do concello da Coruña como organismo intermedio lixeiro. Acordo de compromiso de atribución de funcións para a xestión FEDER da EDUSI da Coruña TEMA 65.- Aplicación dos principios horizontais e obxectivos transversais nos Fondos EIE (2014-2020). Aplicación dos mesmos na EDUSI de A Coruña. TEMA 66.- Cumprimento das obrigacións en materia de información e publicidade nos Fondos EIE. Boas Prácticas: requisitos. TEMA 67.- Gastos subvencionables dos programas operativos FEDER o FSE para o período 2014-2020. (Orden HFP/1979/2016, de 29 de diciembre, por la que se aprueban as normas sobre os gastos subvencionables dos programas operativos do FEDER para o período 2014-2020 e as súas modificacións e Orden ESS/1924/2016, de 13 de diciembre, por la que se determinan los gastos subvencionables por el FSE durante el período de programación 2014-2020). TEMA 68.- Planificación urbana integral, aprendendo de Europa. O papel das cidades. O Marco normativo. TEMA 69.- A Axenda 2030 para o Desenvolvemento Sustentable. Os ODS. Medios de implementación. As entidades locais fronte aos retos da Axenda de Desenvolvemento. TEMA 70.- Nova Axenda Urbana de Nacións Unidas. Hábitat III. TEMA 71.- Pacto de Amsterdam. A Axenda Urbana para a Unión Europea. Partenariados. TEMA 72.- A Axenda Urbana Española (AUE): características básicas. TEMA 73.- AUE: plan de Acción da Administración Xeral do Estado. Plans de Accción no eido local. REFERENCIAS DE PÁXINAS WEB Unión Europea 1.https://ec.europa. eu/info/index_es 2. EUROPA 2020. Unha estratexia para un crecemento intelixente, sustentable e integrador 3. Guía Práctica de Contratación Pública para Profesionais sobre cómo evitar os erros máis comúns nos proxectos financiados con cargo aos Fondos Estructurales e de Investimento Europeos 4. Recomendación (UE) 2017/1805 da Comisión de 3 de outubro de 2017 sobre a profesionalización da contratación pública 5. Detección de conflitos de interese nos procedementos de contratación pública no marco das accións estructurais. Guía práctica para os responsables da xestión 6. Decisión da Comisión, de 14 de maio de 2019, pola que se establecen as directrices para a determinación das correccións financeiras que deben aplicarse aos gastos financiados pola Unión no caso de incumplimento das normas aplicables á contratación pública e o seu Anexo. Fondos europeos e de recuperación post 2020 1. Plan de recuperación para Europa 2. Plan de Recuperación, Transformación y Resiliencia. Plan España Puede Estratexia de Desenvolvemento Urbano da Coruña: EidusCoruña 1. Páxina web da estratexia EidusCoruña 2. Eidus Coruña. Modelo de desenvolvemento urbano da cidade da Coruña 2017-2023 3. Estratexia EidusCoruña. Manual de Procedementos 4. Páxina web da estratexia EidusCoruña. Normativa 5. Páxina web da estratexia EidusCoruña. Documentos Técnicos 6. Páxina web da estratexia EidusCoruña. Publicacións 7. Páxina web da estratexia EidusCoruña. Contratación 8. Páxina web da estratexia EidusCoruña. Loita contra o fraude 9. Aplicación dos principios horizontais e obxectivos transversais nos Fondos EIE (2014-2020). 10. Cumplimento das obrigas en materia de información e publicidad nos Fondos EIE. Axendas de Desenvolvemento Urbano 1. Planificación urbana integral. Aprendiendo de Europa 2. Páxina web da Axenda Urbana de A Coruña (AUAC) 2030 A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada